ദേശീയപാതയില് അപകടത്തില്പെട്ട വാഹനത്തില് ആയുധങ്ങള് ഡ്രൈവര് ഓടിരക്ഷപ്പെട്ടു കൊയിലാണ്ടി: ദേശീയപാതയില് ആനക്കുളത്ത് അപകടത്തില്പെട്ട വാഹനത്തില് ആയുധങ്ങള്. ചൊവ്വാഴ്ച രാത്രി ഏഴരയോടെ പിക് അപ് വാനും ബൈക്കും കൂട്ടിയിടിച്ചായിരുന്നു അപകടം. പിക് അപ് വാന് ഡ്രൈവര് പിഷാരികാവ് റോഡിലൂടെ ഓടിരക്ഷപ്പെട്ടു. നാട്ടുകാര് വാഹനം പരിശോധിച്ചപ്പോഴാണ് കൊടുവാള് പോലുള്ള 10 ആയുധങ്ങള് കണ്ടെത്തിയത്.കൈതച്ചക്കയുടെ അവശിഷ്ടങ്ങളും പിക് അപ് വാനിലുണ്ട്. കൈതച്ചക്ക കര്ഷകരുടെ വാഹനമാവാമെന്നാണ് അനുമാനം. കൂത്താട്ടുകുളത്തുനിന്ന് കണ്ണൂര് ഭാഗത്തേക്കു പോവുകയായിരുന്നു വാഹനം. കൊയിലാണ്ടി സി.ഐ എന്.സുനില് കുമാറിന്റെ നേതൃത്വത്തില് പൊലീസ് സ്ഥലത്തെത്തി വാന് കസ്റ്റഡിയിലെടുത്തു. വിശദമായ പരിശോധനയിലൂടെ മാത്രമേ കൂടുതല് വിവരങ്ങള് പറയാന് കഴിയൂവെന്ന് പൊലീസ് വ്യക്തമാക്കി. ഡ്രൈവര് ഭയം കാരണം ഓടിരക്ഷപ്പെട്ടതായിരിക്കുമെന്നാണ് പൊലീസ് നിഗമനം. അപകടത്തില് പരിക്കേറ്റ ബൈക്ക് യാത്രക്കാരനെ കോഴിക്കോട് മെഡിക്കല് കോളജ് ആശുപത്രിയില് പ്രവേശിപ്പിച്ചു.